ddrg/super_eurlex huggingface dataset:
Neuvoston direktiivi 86/17/ETY, annettu 27 päivänä tammikuuta 1986, tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi annetun direktiivin 85/384/ETY muuttamisesta Portugalin liittymisen vuoksi



Virallinen lehti nro L 027 , 01/02/1986 s. 0071 - 0071

Suomenk. erityispainos Alue 16 Nide 1 s. 0088

Ruotsink. erityispainos Alue 16 Nide 1 s. 0088



NEUVOSTON DIREKTIIVI, annettu 27 päivänä tammikuuta 1986, tutkintotodistusten, todistusten ja muiden muodollista kelpoisuutta osoittavien asiakirjojen vastavuoroisesta tunnustamisesta arkkitehtuurin alalla sekä toimenpiteistä sijoittautumisoikeuden ja palvelujen tarjoamisen vapauden tehokkaan käyttämisen helpottamiseksi annetun direktiivin 85/384/ETY muuttamisesta Portugalin liittymisen vuoksi (86/17/ETY) EUROOPAN YHTEISÖJEN NEUVOSTO, joka ottaa huomioon Espanjan ja Portugalin liittymisasiakirjan ja erityisesti sen 396 artiklan, sekä katsoo, että Portugalin liittymisen vuoksi on tarpeen tehdä tiettyjä teknisiä lisämuutoksia direktiiviin 85/384/ETY(), sellaisena kuin se on muutettuna direktiivillä 85/614/ETY(), jotta varmistettaisiin sen yhdenmukainen soveltaminen Portugalin tasavallassa ja muissa jäsenvaltioissa, ja Espanjan ja Portugalin liittymissopimuksen 2 artiklan 3 kohdan mukaisesti yhteisön toimielimet voivat ennen liittymistä päättää liittymissopimuksen 396 artiklassa tarkoitetuista toimenpiteistä; nämä toimenpiteet tulevat voimaan edellyttäen, että mainittu sopimus tulee voimaan, ja sinä päivänä kun se tulee voimaan, ON ANTANUT TÄMÄN DIREKTIIVIN: 1 artikla Lisätään direktiivin 85/384/ETY 11 artiklan k alakohtaan 1 päivästä tammikuuta 1986 lukien seuraavaa: "- Lissabonin teknillisen korkeakoulun tekniikan instituutissa annettu insinöörin yliopistollinen tutkintotodistus ("Licenciatura em engenharia civil"), - Porton yliopiston luonnontieteellis-teknillisessä tiedekunnassa annettu insinöörin yliopistollinen tutkintotodistus ("Licenciatura em engenharia civil"), - Coimbran yliopiston luonnontieteellis-teknillisessä tiedekunnassa annettu insinöörin yliopistollinen tutkintotodistus ("Licenciatura em engenharia civil"), - Minhon yliopistossa (tuotantotekniikan alalla) annettu insinöörin yliopistollinen tutkintotodistus ("Licenciatura em engenharia civil, produção")" 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 85/384/ETY 31 artiklan 1 kohdassa säädetyn määräajan kuluessa. 3 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä tammikuuta 1986. Neuvoston puolesta Puheenjohtaja H. van den BROEK () EYVL N:o L 223, 21.8.1985, s. 15 () EYVL N:o L 376, 31.12.1985, s. 1
Komission direktiivi 86/267/ETY, annettu 20 päivänä toukokuuta 1986, viinilajikkeiden ominaisuuksien ja tutkimuksen vähimmäisedellytysten vahvistamisesta annetun direktiivin 72/169/ETY muuttamisesta



Virallinen lehti nro L 169 , 26/06/1986 s. 0046 - 0047

Suomenk. erityispainos Alue 3 Nide 21 s. 0112

Ruotsink. erityispainos Alue 3 Nide 21 s. 0112



KOMISSION DIREKTIIVI, annettu 20 päivänä toukokuuta 1986, viinilajikkeiden ominaisuuksien ja tutkimuksen vähimmäisedellytysten vahvistamisesta annetun direktiivin 72/169/ETY muuttamisesta (86/267/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viiniköynnöksen kasvullisen lisäysaineiston pitämisestä kaupan 9 päivänä huhtikuuta 1968 annetun neuvoston direktiivin 68/193/ETY (), sellaisena kuin se on viimeksi muutettuna asetuksella (ETY) N:o 3768/85 (), ja erityisesti sen 5 d artiklan 2 kohdan, sekä katsoo, että jäsenvaltioiden on laadittava direktiivin 68/193/ETY säännösten mukaisesti luettelo niistä lajikkeista, jotka on virallisesti hyväksytty varmennettaviksi ja vakiolisäysaineiston tarkastukseen niiden alueella, lajikkeiden hyväksymistä säännellään yhteisön vaatimuksilla, joiden noudattaminen on varmistettava virallisin tarkastuksin, erityisesti viljelystarkastuksin, tarkastuksiin on sisällyttävä riittävä määrä ominaisuuksia, jotta lajikkeet on mahdollista kuvata, nämä ominaisuudet on vahvistettu direktiivillä 72/169/ETY (), mainitun direktiivin liite I sisältää luettelon fenologisten päivämäärien toteamiseen käytettävistä vertailulajikkeista, on ollut tarpeen täsmentää vertailulajikkeet Kreikan ja Espanjan osalta, ja tässä direktiivissä säädetyt toimenpiteet ovat maataloudessa, puutarhaviljelyssä ja metsätaloudessa käytettäviä siemeniä ja lisäysaineistoa käsittelevän pysyvän komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 72/169/ETY liitteessä I olevan B osan 1 kohta lisäämällä seuraavat kohdat 1.1.1 kohdan jälkeen: "1.1.1a Kreikan osalta 1.1.1.a.1. vaaleat rypälelajikkeet P Savatiano, Zamiatiko, Vilana, Assyrtiko, Chardonnay 1.1.1.a.2. tummat rypälelajikkeet P Mandilaria, Xynomavro, Cabernet Sauvignon, Korinthiaki 1.1.1.a.3. syötäväksi tarkoitettujen rypäleiden lajikkeet P Razaki, Cardinal, Italia, Soultanina, Perlette 1.1.1.b Espanjan osalta 1.1.1.b.1. vaaleat rypälelajikkeet P Airen, Palomino, Pedro Ximénez, Viura-Macabeo 1.1.1.b.2. tummat rypälelajikkeet P Bobal, garnacha, Mazuela, Tempranillo 1.1.1.b.3. syötäväksi tarkoitettujen rypäleiden lajikkeet P Moscatel, Roseti, Aledo, Ohanes." 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä tammikuuta 1987. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä toukokuuta 1986. Komission puolesta Frans ANDRIESSEN Varapuheenjohtaja () EYVL N:o L 93, 17.4.1968, s. 15 () EYVL N:o L 362, 31.12.1985, s. 8 () EYVL N:o L 103, 2.5.1972, s. 25
Neuvoston direktiivi 86/246/ETY, annettu 16 päivänä kesäkuuta 1986, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta



Virallinen lehti nro L 164 , 20/06/1986 s. 0026 - 0026

Suomenk. erityispainos Alue 9 Nide 1 s. 0129

Ruotsink. erityispainos Alue 9 Nide 1 s. 0129



NEUVOSTON DIREKTIIVI, annettu 16 päivänä kesäkuuta 1986, muista valmistetun tupakan kulutukseen kohdistuvista veroista kuin liikevaihtoveroista annetun direktiivin 72/464/ETY muuttamisesta (86/246/ETY) EUROOPAN YHTEISÖJEN NEUVOSTO, joka ottaa huomioon Euroopan yhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen, ottaa huomioon edustajakokouksen lausunnon(), ottaa huomioon talous- ja sosiaalikomitean lausunnon(), sekä katsoo, että direktiivin 72/464/ETY() mukaisesti, sellaisena kuin se on viimeksi muutettuna direktiivillä 84/217/ETY(), neuvosto päättää komission ehdotuksesta siirtymisestä yhdenmukaistamisen vaiheesta toiseen, direktiivillä 77/805/ETY() 1 päivänä heinäkuuta 1978 perustettu yhdenmukaistamisen toinen vaihe päättyi 31 päivänä joulukuuta 1985, kolmannen vaiheen aikana sovellettavia erityisiä arviointiperusteita käsitellään komission ehdotuksessa(), josta neuvosto ei vielä ole tehnyt ratkaisua, ja näissä olosuhteissa on toisen vaiheen pidentäminen uudelleen osoittautunut tarpeelliseksi, eikä tälle pidentämiselle tulisi asettaa aikarajaa, ON ANTANUT TÄMÄN DIREKTIIVIN: 1 artikla Korvataan direktiivin 72/464/ETY 10 a artiklan 1 kohta seuraavasti: "1. Valmistetun tupakan valmisteverojen yhdenmukaistamisen toinen vaihe alkaa 1 päivänä heinäkuuta 1978." 2 artikla Tätä direktiiviä sovelletaan 1 päivästä tammikuuta 1986. 3 artikla Tämä direktiivi on osoitettu kaikille jäsenvaltioille. Tehty Luxemburgissa 16 päivänä kesäkuuta 1986. Neuvoston puolesta Puheenjohtaja H. RUDING () EYVL N:o C 88, 14.4.1986, s. 114 () EYVL N:o C 75, 3.4.1986, s. 11 () EYVL N:o L 303, 31.12.1972, s. 1 () EYVL N:o L 104, 17.4.1984, s. 18 () EYVL N:o L 338, 20.12.1977, s. 22 () EYVL N:o C 264, 11.10.1980, s. 6
Neuvoston direktiivi 86/214/ETY, annettu 26 päivänä toukokuuta 1986, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY muuttamisesta



Virallinen lehti nro L 152 , 06/06/1986 s. 0045 - 0045

Suomenk. erityispainos Alue 3 Nide 21 s. 0072

Ruotsink. erityispainos Alue 3 Nide 21 s. 0072



NEUVOSTON DIREKTIIVI, annettu 26 päivänä toukokuuta 1986, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY muuttamisesta (86/214/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen sekä katsoo, että tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetussa neuvoston direktiivissä 79/117/ETY(), sellaisena kuin se on viimeksi muutettuna komission direktiivillä 85/298/ETY(), säädetään että jäsenvaltioiden on huolehdittava siitä, että yhtä tai useampaa liitteessä lueteltua tehoainetta sisältäviä torjunta-aineita ei saa saattaa markkinoille eikä käyttää muutoin kuin tiettyjen tilapäisten poikkeuksien perusteella, mainitun direktiivin 6 artiklan 1 kohdassa säädetään, että komissio saa tehdä tietyt muutokset liitteeseen kuultuaan tarvittaessa komission päätöksellä 78/436/ETY() perustettua tieteellistä pestisidejä käsittelevää komiteaa ja asian neuvoston päätöksellä 76/894/ETY() perustetun pysyvän kasvinsuojelua käsittelevän komitean käsittelyn jälkeen, mainitun direktiivin 6 artiklan 2 kohta rajoittaa tämän menettelyn soveltamisen viiden vuoden ajanjaksoon 1 päivästä tammikuuta 1981 alkaen, mutta säätää, että neuvosto voi yksimielisesti komission esityksestä päättää menettelyn voimassaoloajan pidentämisestä tai poistaa sen soveltamisen rajoitukset, ja kyseisen menettelyn soveltamisrajoitukset säädettiin, jotta olisi mahdollista seurata, miten menettely toimii; näin saadut kokemukset ovat myönteisiä ja sen vuoksi soveltamisrajoitukset olisi poistettava, ON ANTANUT TÄMÄN DIREKTIIVIN: 1 artikla Kumotaan direktiivin 79/117/ETY 6 artiklan 2 kohta. 2 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä toukokuuta 1986. Neuvoston puolesta Puheenjohtaja G. BRAKS () EYVL N:o L 33, 8.2.1979, s. 36 () EYVL N:o L 154, 22.5.1985, s. 48 () EYVL N:o L 124, 12.5.1978, s. 16 () EYVL N:o L 340, 9.12.1976, s. 25
Neuvoston direktiivi 86/215/ETY, annettu 26 päivänä toukokuuta 1986, siemenperunoiden pitämisestä kaupan annetun direktiivin 66/403/ETY muuttamisesta



Virallinen lehti nro L 152 , 06/06/1986 s. 0046 - 0046

Suomenk. erityispainos Alue 3 Nide 21 s. 0073

Ruotsink. erityispainos Alue 3 Nide 21 s. 0073



NEUVOSTON DIREKTIIVI, annettu 26 päivänä toukokuuta 1986, siemenperunoiden pitämisestä kaupan annetun direktiivin 66/403/ETY muuttamisesta (86/215/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että direktiivissä 66/403/ETY(), sellaisena kuin se on viimeksi muutettuna asetuksella (ETY) N:o 3768/85(), säädetään, että periaatteessa 1 päivästä heinäkuuta 1975 jäsenvaltiot eivät enää voi omalla vastuullaan todeta kolmansissa maissa korjattujen siemenperunoiden vastaavuutta yhteisössä varmennettujen ja korjattujen ja mainitun direktiivin mukaisten perussiemenperunoiden tai varmennettujen siemenperunoiden kanssa, kuitenkin yhteisön vastaavuustoteamukseen tähtäävän työn oltua vielä kesken kaikkien asianomaisten kolmansien maiden osalta mainitun direktiivin 15 artiklan 2 a kohdassa annetaan jäsenvaltioille lupa pidentää 31 päivään tammikuuta 1984 jo tehtyjen vastaavuustoteamusten voimassaoloaikaa tiettyjen maiden osalta, joita yhteisön toteamuksissa ei tarkoiteta, kyseistä työtä ei vieläkään ole saatu päätökseen, joten mainittu viimeinen päivämäärä olisi korvattava kasvien tai kasvituotteiden haitallisten organismien yhteisöön kulkeutumisen estämiseen liittyvistä suojatoimenpiteistä 21 päivänä joulukuuta 1976 annetulla neuvoston direktiivillä 77/93/ETY(), sellaisena kuin se on viimeksi muutettuna asetuksella (ETY) N:o 3768/85, laaditusta yhteisestä kasvinsuojelua koskevasta järjestelmästä jäsenvaltioille aiheutuvien velvoitteiden mukaisesti vahvistetuilla päivämäärillä, ja tämä toimenpide ei koske edellä mainittuja velvoitteita, ja Kanadassa tuotettuihin siemenperunoihin pidentämistä voivat soveltaa ainoastaan Helleenien tasavalta ja Italian tasavalta komission päätöksellä 86/120/ETY() vahvistetuissa rajoissa sekä Espanjan kuningaskunta ja Portugalin tasavalta, jotka liittymisasiakirjan mukaan eivät pane täytäntöön edellä mainitun direktiivin säännöksiä ennen 30 päivää kesäkuuta 1986, ON ANTANUT TÄMÄN DIREKTIIVIN: 1 artikla Korvataan direktiivin 66/403/ETY 15 artiklan 2 a kohdassa päivämäärä "31 päivänä tammikuuta 1984" päivämäärällä "31 päivänä maaliskuuta 1986" ja lisätään seuraava virke: "Korvataan Espanjan ja Portugalin osalta päivämäärä "31 päivänä maaliskuuta 1986" päivämäärällä "30 päivänä kesäkuuta 1986" ja päivämäärä "1 päivänä heinäkuuta 1975" päivämäärällä "1 päivänä tammikuuta 1986"." 2 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä toukokuuta 1986. Neuvoston puolesta Puheenjohtaja G. BRAKS ()Lausunto on annettu 16 päivänä toukokuuta 1986. () EYVL N:o 125, 11.7.1966, s. 2320/66 () EYVL N:o L 362, 31.12.1985, s. 8 () EYVL N:o L 26, 31.1.1977, s. 20 () EYVL N:o L 99, 15.4.1986, s. 31
Neuvoston direktiivi 86/122/ETY, annettu 8 päivänä huhtikuuta 1986, luonnonvaraisten lintujen suojelusta annetun direktiivin 79/409/ETY mukauttamisesta Espanjan ja Portugalin liittymisen vuoksi



Virallinen lehti nro L 100 , 16/04/1986 s. 0022 - 0025

Suomenk. erityispainos Alue 15 Nide 7 s. 0120

Ruotsink. erityispainos Alue 15 Nide 7 s. 0120



NEUVOSTON DIREKTIIVI, annettu 8 päivänä huhtikuuta 1986, luonnonvaraisten lintujen suojelusta annetun direktiivin 79/409/ETY mukauttamisesta Espanjan ja Portugalin liittymisen vuoksi (86/122/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 396 artiklan, ottaa huomioon komission ehdotuksen, sekä katsoo, että Espanjan ja Portugalin liittymisen vuoksi on tarpeen täydentää direktiivin 79/409/ETY(1), sellaisena kuin se on viimeksi muutettuna komission direktiivillä 85/411/ETY(2), liitettä lisäämällä siihen uusien virallisten kielten mukaiset lajien nimet, ON ANTANUT TÄMÄN DIREKTIIVIN: 1 artikla Täydennetään 1 päivästä tammikuuta 1986 direktiivin 79/409/ETY liitettä tämän direktiivin liitteellä. 2 artikla Tämä direktiivi on osoitettu kaikille jäsenvaltioille. Tehty Luxemburgissa 8 päivänä huhtikuuta 1986. Neuvoston puolesta Puheenjohtaja G. M. V. van AARDENNE (1) EYVL N:o L 103, 25.4.1979, s. 1 (2) EYVL N:o L 233, 30.8.1985, s. 33 ANEXO - BILAG - ANHANG - APAPTHMA - ANNEX - ANNEXE - ALLEGATO - BIJLAGE - ANEXO >VIITTAUS KAAVIOON> >VIITTAUS KAAVIOON> >VIITTAUS KAAVIOON>
Neuvoston direktiivi 86/96/ETY, annettu 18 päivänä maaliskuuta 1986, eräiden valmiiksi pakattujen tuotteiden nimellismäärien ja nimellistilavuuksien sallittuja valikoimia koskevan jäsenvaltioiden lainsäädännön lähentämisestä annetun direktiivin 80/232/ETY muuttamisesta



Virallinen lehti nro L 080 , 25/03/1986 s. 0055 - 0056

Suomenk. erityispainos Alue 15 Nide 7 s. 0118

Ruotsink. erityispainos Alue 15 Nide 7 s. 0118



NEUVOSTON DIREKTIIVI, annettu 18 päivänä maaliskuuta 1986, eräiden valmiiksi pakattujen tuotteiden nimellismäärien ja nimellistilavuuksien sallittuja valikoimia koskevan jäsenvaltioiden lainsäädännön lähentämisestä annetun direktiivin 80/232/ETY muuttamisesta (86/96/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että direktiivin 80/232/ETY(4) antamisen 15 päivänä tammikuuta 1980 jälkeen on ilmennyt vaikeuksia erityisesti liitteessä I lueteltujen tiettyjen tuotteiden nimitysten osalta sekä liitteen III johdantokappaleen tulkitsemisessa, ja sen vuoksi on tarpeen muuttaa kyseisiä liitteitä, ON ANTANUT TÄMÄN DIREKTIIVIN: 1 artikla Muutetaan direktiivin 80/232/ETY liitteitä I ja III tämän direktiivin liitteen mukaisesti. 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 18 kuukauden kuluessa sen tiedoksi antamisesta(5). Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 18 päivänä maaliskuuta 1986. Neuvoston puolesta Puheenjohtaja W. F. van EEKELEN (1) EYVL N:o C 18, 25.1.1984, s. 7 (2) EYVL N:o C 46, 18.2.1985, s. 92 (3) EYVL N:o C 206, 6.8.1984, s. 17 (4) EYVL N:o L 51, 25.2.1980, s. 1 (5) Tämä direktiivi on annettu tiedoksi jäsenvaltioille 18 päivänä maaliskuuta 1986. LIITE 1 Korvataan liitteessä I oleva 1.5.4 ja 4 kohta seuraavasti: "1.5.4 Elintarvikevalmisteet, jotka on saatu yhdenmuotoisiksi paisuttamalla tai paahtamalla viljaa tai viljatuotteita (riisimurot, maissihiutaleet ja vastaavat valmisteet) (yhteisen tullitariffin nimike 19.05) 250 - 375 - 500 - 750 - 1 000 - 1 500 - 2 000." "4 KÄYTTÖVALMIIT MAALIT JA VERNISSAT (liuottimia joko lisätty tai ei; yhteisen tullitariffin alanimike 32.09 A II lukuun ottamatta dispergoituja pigmenttejä ja liuottimia) (määrät millilitroina) 25 - 50 - 125 - 250 - 375 - 500 - 750 - 1 000 - 2 000 - 2 500 - 4 000 - 5 000 - 10 000.". 2 Korvataan liitteessä III oleva johdantokappale seuraavasti: "Poiketen siitä, mitä aerosolipakkauksia koskevan jäsenvaltioiden lainsäädännön lähentämisestä 20 päivänä toukokuuta 1975 annetussa neuvoston direktiivissä 75/324/ETY(1) säädetään, aerosoleina myytäviin tuotteisiin, jotka täyttävät tämän direktiivin vaatimukset, ei tarvitse merkitä sisällön nimellispainoa."
Komission direktiivi 86/403/ETY, annettu 28 päivänä heinäkuuta 1986, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta



Virallinen lehti nro L 233 , 20/08/1986 s. 0016 - 0018

Suomenk. erityispainos Alue 3 Nide 21 s. 0249

Ruotsink. erityispainos Alue 3 Nide 21 s. 0249



KOMISSION DIREKTIIVI, annettu 28 päivänä heinäkuuta 1986, eläinten ruokinnassa käytettävistä lisäaineista annetun neuvoston direktiivin 70/524/ETY liitteiden muuttamisesta (86/403/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon eläinten ruokinnassa käytettävistä lisäaineista 23 päivänä marraskuuta 1970 annetun neuvoston direktiivin 70/524/ETY () sellaisena kuin se on viimeksi muutettuna komission direktiivillä 86/300/ETY (), ja erityisesti sen 7 artiklan sekä katsoo, että direktiivissä 70/524/ETY säädetään, että liitteiden sisältöä on jatkuvasti mukautettava vastaamaan tieteen ja tekniikan tietämyksen kehitystä; liitteistä tehdään koonnelma komission direktiivillä 85/429/ETY (), tiettyjä lisäaineita, jotka tähän asti on hyväksytty kansallisella tasolla tiettyyn käyttöön, on tutkittu laajalti; tehdyt tutkimukset ja lisäaineista saatu kokemus osoittavat, että nämä lisäaineet voidaan hyväksyä tiettyihin käyttötarkoituksiin koko yhteisössä, liitteessä II mainittujen ja tämän perusteella kansallisella tasolla hyväksyttävissä olevien lisäaineiden tutkimuksia ei ole saatu päätökseen; tämän vuoksi näitä aineita koskevan luvan voimassaoloaikaa on tarpeen siirtää tietyllä ajanjaksolla, ja tässä direktiivissä säädetyt toimenpiteet ovat pysyvän rehukomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivin 70/524/ETY liitteet tämän direktiivin liitteen mukaisesti. 2 artikla Jäsenvaltioiden on saatettava 1 artiklan noudattamisen edellyttämät lait, asetukset ja hallinnolliset määräykset voimaan viimeistään 3 päivänä joulukuuta 1986. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 28 päivänä heinäkuuta 1986. Komission puolesta Frans ANDRIESSEN Varapuheenjohtaja () EYVL N:o L 270, 14.12.1970, s. 1 () EYVL N:o L 189, 11.7.1986, s. 42 () EYVL N:o L 245, 12.9.1985, s. 1 LIITE >TAULUKON PAIKKA>
Neuvoston direktiivi 86/355/ETY, annettu 21 päivänä heinäkuuta 1986, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY muuttamisesta



Virallinen lehti nro L 212 , 02/08/1986 s. 0033 - 0034

Suomenk. erityispainos Alue 3 Nide 21 s. 0217

Ruotsink. erityispainos Alue 3 Nide 21 s. 0217



NEUVOSTON DIREKTIIVI, annettu 21 päivänä heinäkuuta 1986, tiettyjä tehoaineita sisältävien torjunta-aineiden markkinoille saattamisen ja käytön kieltämisestä annetun direktiivin 79/117/ETY muuttamisesta (86/355/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon tiettyjä tehoaineita sisältävien torjuntaaineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY (), sellaisena kuin se on viimeksi muutettuna direktiivillä 86/214/ETY (), ja erityisesti sen 6 artiklan, sekä katsoo, että mainitussa direktiivissä säädetään, että sen liitettä on jatkuvasti mukautettava tieteellisen ja teknisen tietämyksen kehitykseen, nykyään on osoitettu, että etyleenioksidin käyttö torjuntaaineena, erityisesti varastoitujen kasvien ja kasvituotteiden savuttamisessa, jättää elintarvikkeisiin jäämiä, jotka saattavat vaikuttaa haitallisesti ihmisten tai eläinten terveyteen, käytettävissä on vaihtoehtoisia torjuntamenetelmiä paitsi, kun kyseessä ovat tietyt vähemmän tärkeät tuotteet, sen vuoksi etyleenioksidin markkinoille saattaminen ja käyttö torjunta-aineena olisi kiellettävä, ja tiettyjen vähemmän tärkeiden tuotteiden ollessa kyseessä voidaan tästä kiellosta kansallisella tasolla poiketa väliaikaisesti, mikäli erityistarvetta ilmenee, kunnes muita vaihtoehtoisia käsittelymenetelmiä tulee käyttöön, ON ANTANUT TÄMÄN DIREKTIIVIN: 1 artikla Lisätään direktiivin 79/117/ETY liitteeseen seuraava: >TAULUKON PAIKKA> 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1987 mennessä. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä heinäkuuta 1986. Neuvoston puolesta Puheenjohtaja G. HOWE () EYVL N:o L 33, 8.2.1979, s. 36 () EYVL N:o L 152, 26.5.1986, s. 45